khistorydata/jeongjo-sjw-relations huggingface dataset:
정조 19년
以前參判李益運敍用傳旨傳于李肇源曰伊時政院之徑呼堂直不但錯聽與該曹郞同爲發牌則當直當屬拿處聽傳敎該曹當屬職牒事政院則只有不察之責別無做錯之失前承旨兪漢寧亦爲敍用
정조 19년
任希存啓曰卽者戶曹郞廳來言明日宗廟永禧殿景慕宮春奉審本曹判書當爲進參而謂有情勢不爲進去卽爲牌招何如傳曰允
정조 19년
任希存啓曰戶曹判書李時秀牌不進推考傳旨今方捧入而明日宗廟永禧殿景慕宮春奉審當爲進參而如是違牌不卽承膺事甚未安更卽牌招何如傳曰允
정조 19년
任希存啓曰戶曹判書李時秀再牌不進推考傳旨今方捧入而明日宗廟永禧殿景慕宮春奉審當爲進參而連事違召尙不承膺事甚未安所當更請牌招係是一日三牌何以爲之敢稟傳曰更爲牌招
정조 19년
李肇源以義禁府言啓曰大司憲具㢞掌令洪受浩持平李允行李東冕施以辱臺之律事命下矣遍考律文無可據襯當之條第大明律不應爲條有曰凡不應得爲而爲之者笞四十似當以此律旁照而時帶臺職自本府不得循例拿勘之意敢啓傳曰不應爲卽大明律也宋時豈有此律乎所謂照律之止於笞四十反不若遞差罷職若此則豈必照律乎再昨筵敎揭憲之後臺諫事無狀莫甚則卿等又敢循冒近來習氣如是彌縫此等之習焉敢售之乎成憲一定茫昧依舊以三令之義姑從末勘判堂罷職諸堂遞差草記捧入之承旨溺職亦大矣遞差可也
정조 19년
因義禁府草記大司憲具㢞掌令洪受浩持平李允行李東冕時帶臺職不得循例拿勘遞差傳旨捧入之意敢啓傳曰知道
정조 19년
傳于蔡弘遠曰赦令不可遲滯禁府刑曹堂上未差之代政官牌招開政差出待下批使之回啓
정조 19년
蔡弘遠啓曰吏曹判書尹蓍東參判黃昇源參議朴宗甲牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判竝卽牌招何如傳曰允
정조 19년
蔡弘遠啓曰吏曹判書尹蓍東參判黃昇源再牌不進推考傳旨今方捧入而參議朴宗甲傳旨未下開政命下之後連事違召無意承膺事體所在萬萬未安判書參判所當更請牌招而係是一日三牌何以爲之敢稟傳曰更爲牌招
정조 19년
吏曹參議朴宗甲牌不進罷職傳旨傳于蔡弘遠曰只推
정조 19년
傳于蔡弘遠曰吏曹判書上疏入之
정조 19년
蔡弘遠啓曰吏曹判書尹蓍東參判黃昇源三牌不進惟考傳旨今方捧入而開政命下之後連違召命尙不承膺事體所在萬萬未安所當更請牌招而係是一日四牌何以爲之敢稟傳曰判堂批下參議只推與參判竝卽牌招開政
정조 19년
蔡弘遠以禮曹言啓曰卽接掌樂院所報則今此宗廟景慕宮春奉審時提調例爲進去樂器風物親審執頉而提調洪檍方在勘罪中一員未差無以擧行云令政院稟旨變通何如傳曰允
정조 19년
蔡弘遠啓曰因禮曹草記卽接掌樂院所報則今此宗廟景慕宮春奉審時提調例爲進去樂器風物親審執頉而提調洪檍方在勘罪中一員未差無以擧行云令政院稟旨變通事允下矣未差之代今日政差出待下批仍卽牌招察任何如傳曰允
정조 19년
有政吏批判書尹蓍東參判黃昇源進參議朴宗甲牌不進右副承旨蔡弘遠進
정조 19년
以李鼎揆爲大司憲李城輔爲掌令李東宇洪樂敏爲持平李得臣爲刑曹判書李太亨爲參判洪秀輔爲判義禁沈煥之爲同經筵李鼎運宋鍈爲同義禁李時秀爲掌樂提調尹師國爲觀象提調申光履爲司圃提調徐邁修爲平市提調尹光普爲東學敎授李顯道爲南學敎授安經心爲工曹正郞南會英爲兼引儀李晩膺爲假監役李湐爲西部都事李在安爲恭陵參奉奉常奉事李以澹成均學諭尹致永竝單付贈吏參沈鎭贈吏判例兼贈副學沈泰賢贈吏參例兼兵曹判書沈煥之兩代追贈
정조 19년
兵批判書沈煥之參判柳誼病參議金載翼進參知吳泰賢病同副承旨李肇源進
정조 19년
以柳鎭豐爲管城將副護軍李元采副司直洪仁浩李儒慶兪漢寧副司果韓復衍洪宰輔竝單付
정조 19년
任希存啓曰戶曹判書李時秀三牌不進推考傳旨今方捧入而明日宗廟永禧殿景慕宮春奉審當爲進參連事違召終不承膺揆以事體萬萬未安所當更請牌招而係是一日四牌何以爲之敢稟傳曰豈有如許事體待開門牌招違牌勿捧傳旨
정조 19년
以校理李升運副校理李羲甲申大尹修撰徐有聞牌不進罷職傳旨傳于李肇源曰只推
정조 19년
李肇源以弘文館言啓曰本館上番闕直事甚未安校理李升運副校理申大尹李羲甲修撰徐有聞旣有只推之命竝卽牌招以爲推移入直之地何如傳曰允
정조 19년
以校理李升運副校理李羲甲申大尹牌不進罷職傳旨傳于蔡弘遠曰只推
정조 19년
以趙圭鎭囚單子傳于李肇源曰保放待開坐捧供
정조 19년
李肇源以弘文館言啓曰本館上番無他推移之員不得已以下番姑陞入直之意敢啓傳曰知道
정조 19년
蔡弘遠以賑恤廳言啓曰東部祭基里契任掌尹士金今月初四日本洞路傍得二歲遺棄男兒同里居良女崔召史欲爲收養南部明禮洞任掌朴點金今月初四日本洞路傍得一歲遺棄男兒同里居良女金召史欲爲收養貧不能自食皆願受料告于本部自該部同日牒呈故依節目竝爲給料使之乳養之意敢啓傳曰知道
정조 19년
吏曹判書尹蓍東疏曰伏以臣癃病憒憒漫無省覺日前政吏來言禁府都事口傳差出事命下故前銜中以作散久近按簿擬入矣追聞首擬人趙學敏卽德常之子德章之姪初不可擬議於官職者而矇然擧似至受天點臣於是爽魂𢥠魄不覺四體之投地臣之昏謬罔狀至此之極不知來後復陷何等罪過伏地惶懍惟願速被刑草而已玆敢冒死首實仰請處分趙學敏禁府望單亟許勿施仍令重勘臣迷錯不審之罪以肅朝綱以安微分千萬幸甚臣無任云云答曰省疏具悉趙學敏事無論趙德尙趙德章曾無姓名與事件之登徹者推以模索之臆料則亦足領略此則有萬萬不然伊時筵敎說之詳矣何必勿施辭疏中𢥠魄投地等語太過矣卿其勿辭入來開政
정조 19년
乙卯二月初五日辰時上御重熙堂右承旨左副承旨入侍時行右承旨洪仁浩左副承旨李儒慶假注書柳遠鳴記注官白慶楷記注官金良倜以次進伏訖上曰刑曹參判趙鎭寬初何不入而追入於現告仁浩曰當入而不入故自請當之云矣上曰現告誰捧耶儒慶曰臣捧入矣上曰此則後弊大矣承旨遞差仍命書榻敎曰承旨前望單子入之待下批牌招察任命退承史以次退出
정조 19년
乙卯二月初五日辰時上御重熙堂左承旨入侍時行左承旨李晩秀假注書吳泰曾記注官白慶楷金良倜以次進伏訖上命書榻敎曰右承旨許遞前望單子入之待下批牌招察任又命書榻敎曰左捕將姑勿出代右捕將兼察牌招聽傳敎晩秀曰左邊捕盜大將趙圭鎭拿處事命下矣在前如此之時有他邊大將兼察之例今番則何以爲之乎上曰贓物限內雖捉道里稍遠云姑勿出代右捕將兼察發牌聽傳敎可也出擧條上曰整理堂上入侍賤臣承命出傳與整理堂上徐有防徐龍輔尹行恁偕入進伏行恁曰園幸時自衿川至園所各站庭下所排地衣酌量定數以長興庫每年都下中依例輸置過三年後還給貢人載在定例矣今番則各站入用比前似當夥多定例外加進排之數今度支量宜給價恐合事宜故敢此仰達矣上曰依爲之出擧條有防曰沙斤川站所排鋪陳不可不及期擧行而臣營適有年前措備者不必更煩於度支以此所在取用似好故敢此仰達矣上曰依爲之出擧條有防曰各站所用地排令各其邑隨所入進排後價本自本所上下何如上曰依爲之出擧條龍輔曰慈宮詣華城進饌時致詞文任當爲撰出令政院臨時稟旨牌招使之製進而槐院繕寫禮部齎去事分付何如上曰依爲之出擧條上命書榻敎曰前假注書曺錫中權察上注書仍命退諸臣以次退出
정조 19년
行都承旨趙尙鎭病行左承旨李晩秀坐行右承旨李益運緣故出左副承旨任希存坐直右副承旨蔡弘遠坐同副承旨李肇源坐直注書鄭文始病一員未差假注書曺錫中仕直吳泰曾仕事變假注書尹致永仕
정조 19년
李肇源啓曰大司憲李鼎揆未肅拜執義宋煥箕掌令李城輔持平李東宇洪樂敏在外掌令李心傳呈辭監察茶時之意敢啓傳曰知道
정조 19년
蔡弘遠啓曰今日宗廟永禧殿景慕宮春奉審時戶曹判書掌樂院提調當爲進參而戶曹判書李時秀方帶掌樂院提調謂有情勢特敎申飭之下本兼竝不承膺事體所在萬萬未安從重推考使之卽速進去何如傳曰本兼職務俱如是逡巡莫重春奉審在今日而不爲擧行豈有如許事體乎此啓辭勿施何必更爲牌招使之斯速進去
정조 19년
傳于李肇源曰戶判事極爲駭然莫重奉審焉敢若此豈可因戶判以致奉審之遲滯乎卽令亞堂先爲擧行至於樂器奉審無關於本職去就而尤豈容若是乎亦令進去禮堂卽爲奉審戶判如已進去此傳敎置之
정조 19년
以刑曹掩置堂上現告傳于李肇源曰令該府拿問其事實待判下卽爲嚴加照律勘配今日內草記擧行保放時囚亦於今日捧供日寒若此滯囚宜念議處照律亦皆以草記擧行事分付該府
정조 19년
禁府堂上前望單子入之知義禁尹蓍東金尙集同義禁李漢豐落點
정조 19년
刑曹參判前望單子入之金魯永
정조 19년
李肇源啓曰新除授禁府堂上牌招先開坐後謝恩事命下矣判義禁洪秀輔一體牌招何如傳曰允
정조 19년
以前大司憲吳㢞前掌令洪受浩前持平李允行李東冕拿處傳旨傳于李肇源曰別無可問之端何必拿問該府若不知辱臺之律則以罷職捧傳旨事令該房知悉
정조 19년
傳于李晩秀曰奉審日已過午掌樂提調不可遲待口傳前望單子入之
정조 19년
掌樂提調前望單子入之尹蓍東落點
정조 19년
李肇源以弘文館言啓曰本館上番姑陞入直事甚未安校理李升運副校理申大尹李羲甲旣有只推之命竝卽牌招以爲推移入直之地何如傳曰允
정조 19년
傳于蔡弘遠曰沁留疏批事今日始知之以救護父病政院誤書頒布云不許辭遞使之救護是豈成說雖因生疎承宣之只聽例批之敎有此做錯云而其爲關係孝理之政誠非細當該承旨推考原疏以許施之例批卽令更爲下諭
정조 19년
備邊司薦望李在學爲江華留守
정조 19년
吏曹口傳政事掌樂提調尹蓍東平市提調徐邁修相換
정조 19년
禁府啓目粘連本府所管慶尙道罪人未放秩乙良竝依啓聞施行爲白乎矣其中彦陽李義肅同罪之人旣蒙宥還合有參恕之道而臣府不敢擅便上裁爲白乎旀他餘罪人等令刑曹稟處何知判付啓依允爲旀彦陽李義肅當此大霈姑先減等爲旀蔚山鄭必秀畿邑同罪先已見宥不可一爲一否亦爲放送事分付爲良如敎又啓目粘連本府所管忠淸道罪人只有四人而竝置稟秩木川洪大默文義閔琇洪斗弘德山金復根罪犯不至深重竝放送事分付道臣他餘罪人等令刑曹稟處何如判付啓依允又啓目左邊捕盜大將趙圭鎭原情云云傳旨內辭緣泛稱遲晩所當請刑是白乎矣曾經閫帥勿爲請刑載在大典通編議處何如判付啓在京漢處徵出在鄕漢處定限此囚別無可罪之端罷職安徐分揀放送爲有矣若或愆限還囚照律重勘爲良如敎又啓目前參判趙鎭寬原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編且有嚴加照律勘罪之命待判下擧行何如判付啓勿使狀聞果不與聞云一日掩滯一謫存拔不可以事勢與亞堂有所寬恕嚴加照勘後草記爲良如敎又啓目粘連本府所管全羅道罪人仍秩乙良竝依啓聞施行爲白乎旀他餘罪人等令刑曹稟處何如判付啓依允爲旀古群山徐命漸法聖趙𡹘海南徐宗翊古堗山李潤慶全州金晉福申光赫順天李寅協竝放送事分付爲良如敎
정조 19년
李肇源啓曰卽者禁府都事來言時囚罪人趙鎭寬嚴加照勘後草記李鼎運宋鍈照律放送後草記事命下而判義禁洪秀輔罷職不得擧行云未差之代政官牌招開政差出待下批仍卽牌招使之擧行何如傳曰令次堂擧行
정조 19년
任希存啓曰左邊捕盜大將趙圭鎭分揀放送事判下矣卽爲牌招傳授命召及大將牌傳令牌何如傳曰允
정조 19년
傳于李肇源曰一提學上疏入之
정조 19년
李晩秀以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 19년
蔡弘遠以弘文館言啓曰本館上番姑陞入直事甚未安校理李升運副校理申大尹李羲甲旣有只推之命竝卽牌招以爲推移入直之地何如傳曰允
정조 19년
李肇源以壯勇營言啓曰本營中日試射時鳥銃沒技人依節目別單書入之意敢啓傳曰知道
정조 19년
李晩秀以訓鍊都監言啓曰本局把摠具載敬身病甚重勢難察任改差何如傳曰允
정조 19년
李肇源以義禁府言啓曰卿宰禁推該府草記待下批捧供載在大典通編矣時囚罪人李鼎運宋鍈李太亨俱是卿宰敢啓傳曰捧供可也
정조 19년
李肇源以義禁府言啓曰保放罪人趙圭鎭還囚捧供之意敢啓傳曰知道
정조 19년
李肇源以義禁府言啓曰前刑曹判書洪檍亟施極邊定配之典事承傳啓下矣洪檍平安道義州府極邊定配而以承傳內辭意具罪自依例發遣府都事押送配所何如傳曰允三和亦是邊地以此邑定配所可也
정조 19년
李肇源以義禁府言啓曰前刑曹判書洪檍平安道義州府極邊定配事章記批旨內三和亦是邊地以此邑定配可也事命下矣洪檍三和府極邊定配而以承傳內辭意具罪目依例發遣府都事押送配所之意敢啓傳曰知道
정조 19년
禁府照目前同義禁李鼎運宋鍈前參判李太亨等矣今番赦典所重何如而一道回啓動費一番促敎事體所在極爲駭然特敎差出之後尙不知去就怠慢莫甚竝推考罪各杖六十收贖奪告身一等竝只私罪奉敎李太亨段聞有九十老母卽爲放送城門下鑰前出送李鼎運宋鍈等段所供不成說照律放送後草記爲良如敎
정조 19년
刑曹啓目粘連本曹所管全羅道定配罪人放秩仍秩竝依啓聞施行爲白乎矣稟秩中高山朴順己綾州沈能亨同罪已爲蒙放是白遣仍秩中潭陽張漵南平趙碩福光州方若玄長城申重良同福朴來諶泰仁柳尙春沃溝池景祐順天全養直綾州朴聖梓長水柳馨權茂朱金采良順天李奉哲茂長金中召求禮南雲龍鎭安林石佛等段同罪皆已蒙放海南李命天合有參恕之典竝只放送爲白遣茂朱徐孝中移錄不限年咸平金己得海南僧太良段以逃亡懸錄道民及地方官竝推考何如判付啓竝只依允爲旀奏御文字何等審愼赦典事體尤係嚴重則罪人名字無不誤書乙仍于判下之際眩亂莫甚判堂精力之未逮可以推知是去乙獨於邊禁犯科之貸頭猾監何以詳知其誰首誰從拈出論理特置請放之秩是隱喩大失司寇防奸戢究之道判堂卿段遞差以懲溺職者之戒諸堂段推考爲旀智島車愼行錦山李勖彬井邑申大遠順天金世鐸同福鄭尙勳和順趙厚璧全州李再東萬頃金景烈茂朱白成玉海南李光旭柳潑順天李奉哲扶安申在祐同福崔興大等段他道似此罪犯皆已蒙宥間多有昨年赦典時仍置之類又不必勿論竝卽放送事分付爲良如敎又啓目粘連本曹所管忠淸道定配罪人放秩未放秩乙良竝依啓聞施行爲白乎矣稟秩中鎭川朴忠元段改錄不限年爲白乎旀公州李仁千李德希懷仁黃應海定山安萬昌等段竝仍置爲白遣結城康致勳同罪纔已蒙宥未放中恢德李學浚鎭川張貞等一體放送何如判付啓依允爲旀鎭川朴忠元段禁府所管之金復根旣蒙則忠元何足責放送爲旀公州李德希安萬昌等段減等黃應海放送爲良如敎又啓目本曹所管慶尙道定配罪人放秩未放秩乙良竝依啓聞施行爲白乎矣稟秩中彦陽崔景大咸陽車鳳祚蔚山池應彩豐基鄭嘉錫梁山崔奎衡丹城朴長淵居昌姜詢岳順興尹錫祚金山鄭時善等竝爲仍配爲白乎旀安東李廷孫宜有參恕是白遣寧海尹成伊長鬐金一得機長梁三尙梁山朴成用昆陽金峻欽丹城宋載聲等竝放送爲白乎旀未放秩中開寧韓宗周英陽高秀岱靑松李熙泰盈德金仁采等已入於他道放秩義興李集勳合有疏釋之典竝爲放送今此私掘罪人鄭嘉錫等六名遽置於稟秩大是不察當該道臣推考何如判付啓依允爲旀彦陽崔景大咸陽車鳳祚段逼與誣雖可駭當此大霈容有可恕放送爲旀開寧韓宗周英陽高秀岱靑松李熙泰昨年赦典旣勿論又何必仍置機長洪時喆盈德金仁采知禮趙常本義興李集勳彦陽林東彬咸昌李亮徽義城韓判老味禮安金悌得盈德李鐺源安義車慶百永川金奉三等段置亦爲放送事分付爲良如敎
정조 19년
右議政蔡濟恭箚曰伏以卽伏聞極邊竄配罪人洪檍配所以義州爲定纔已入啓云耆社之臣臨事昏錯自速罪科律雖極邊擇送善地在朝家不害爲寬大之政而但念洪檍曾經義州府尹於義州卽邑先生也以邑先生竄送本州不特瞻聆俱駭在事面有戲劇之嫌於謫居多掣礙之端臣實未知其爲可也近日朝廷之習專事情面因循不務正當做去漸至於紀綱解紐此雖小事不可泯默仍置臣謂洪檍配所亟命移定金吾該堂上施以譴罷之典以警俗習宜矣取進止答曰省箚具悉卿懇移配可謂不謀而同當該金吾堂上譴罷事依施仍傳于李肇源曰此批答遣史官傳諭
정조 19년
兵曹判書沈煥之疏曰伏以向者秋曹所管諸道徒流等放仍事回啓時臣以當該長官承命稟裁未及判下而旋奉特旨移拜騎省之長然後伏覩啓本下者以散配罪人樂鉉混置恩宥之中矣臣固惝怳莫省所以雖欲以一言仰效執藝之義而非其職也且臣於中權新命五內震剝違傲者六牌不暇論他事而所管亦當有其人故也及到日昨得見籌司草記則最初傳敎掩置之該堂亦以重律請勘臣於是不勝瞿然矣若其事實自有公論臣不敢費辭自恕而抑有所煩鬱不得按住者噫彼秋堂之任自刪拔於特置放秩之中者大干法綱有關後弊而其情則寔出於嚴懲討峻隄防之義也當是時也殿下初不弛法於不當放之逆孼則秋堂輩何敢故犯於凌國綱格聖旨之罪哉雖然彼自陷於死罪矣固當勘以重律而至於樂鉉放送之命亦宜收還以昭義理以防亂賊敢僥倖之路矣伏乞聖明亟加三思焉嗚呼今臣所叨者古所謂周官之大司馬也摠制八路之師旅甄用一代之韎韋其爲官不但爲命德之峻秩而已也夫以白首鈆槧之一措大强使擔其任而効其能則其奈黔驢之技未窮而衛鶴之譏已至乎況臣庸姿居下驟躐無漸雖以我殿下大公無私於用捨之際亦何能慰人望而止物論哉臣所懼者不遑於敗官僨身而抑恐其有辱聖簡而羞淸朝也臣於特除之下張皇拜命雖出於一時叩謝之忱而晏然冒居若固有之實非愚慮之所敢出也更伏望聖慈曲諒臣肝膈之私亟命選部鐫改臣所帶司馬之任以嚴官方以靖私義焉臣無任云云答曰省疏具悉西銓移拜在軍號前秋啓判下在人定後掩置與否非所可論至於附陳藝事之諫言是矣宥其先而不宥渠焉有如許刑政乎權度在此有難銷刻卿其勿辭行公
정조 19년
乙卯二月初六日辰時上御便殿左承旨入侍時行左承旨李晩秀假注書吳泰曾記注官白慶楷金良倜以次進伏訖上命書傳敎曰今番赦典所重何如而一道回啓動費一番促敎事體所在極爲駭然禁府判堂則夜過社壇大享尙可恕也其餘諸堂之特敎差出之後尙不知去就者怠慢莫甚諸堂一竝遞差下義禁府推考此後赦文書之無端經宿該房察推在外知義禁許遞與諸堂未差之代前望單子入之待下批牌招使之先開坐後謝恩又命書傳敎曰戶判處義極涉未安前戶判以金吾兼職被勘則此戶判之引義於前人之本職已過矣自本職而今又拖至於樂院兼職屢次申飭將使禮堂替行奉審揆以國體苟且莫甚雖非此重臣豈無提擧乎且於整理之任樂院太僕亦有相妨者掌樂提調李時秀遞差其代卽令該曹口傳差出待下批進去仍命退承史以次退出
정조 19년
乙卯二月初六日辰時上御重熙堂同副承旨入侍時同副承旨李肇源假注書曺錫中記注宮白慶楷金良倜以次進伏訖上命書傳敎曰今番赦典所重何如而一道回啓動費一番促敎事體所在極爲駭然禁府判堂則夜過社壇大享尙可恕也其餘諸堂之特敎差出之後尙不知去就者怠慢莫甚諸堂一竝遞差下義禁府推考此後赦文書之無端經宿該房察推在外知義禁許遞與諸堂未差之代待下批牌招使之先開坐後謝恩前望單子入之知義禁尹蓍東金尙集李漢豐刑曹參判金魯永落點上曰吏判近日咳嗽之症何如云耶肇源曰無所勝而見近日筋力甚澌敗矣上曰金吾之任待病差行公之意承旨以上敎通及可也仍命退承史以次退出
정조 19년
行都承旨趙尙鎭病行左承旨李晩秀坐行右承旨李益運坐直左副承旨任希存坐直右副承旨蔡弘遠坐同副承旨李肇源坐注書鄭文始病一員未差假注書柳遠鳴仕吳泰曾仕直事變假注書尹致永仕
정조 19년
蔡弘遠啓曰來十一日輪對日次矣敢稟傳曰後日次來待
정조 19년
李晩秀啓曰來十一日朝參日次矣敢稟傳曰停
정조 19년
任希存啓曰卽者禮曹郞廳來言宗廟永寧殿永禧殿景慕宮春奉審執頉當爲回啓而本曹判書未差次堂例不得擧行云何以爲之敢稟傳曰前望單子入之待下批牌招察任
정조 19년
禮曹判書前望單子入之金尙集落默
정조 19년
傳于蔡弘遠曰右副承旨入侍
정조 19년
兵曹口傳政事以南志默爲宣傳官
정조 19년
以校理李升運副校理申大尹李羲甲牌不進罷職傳旨傳于任希存曰只推
정조 19년
蔡弘遠以整理所堂上意啓曰華城府新築北城起墾設屯約播百斛之經界量定給價而價本則整理所用餘條關東穀多邑作錢條區劃事旣承筵敎矣曠土新墾處外民田則勢將春耕前給價買取而早稻種播又當在今月晦間若待用後區劃則必有後時之歎本所物力似有用餘依下敎本所錢一萬兩先爲輸送該府而關東作錢一百兩亦卽輸送之意分付該廳何如傳曰允
정조 19년
蔡弘遠以整理所堂上意啓曰今番水原武科初試捧單準壬子乙卯兩式許捧事自本所草記蒙允已爲行會而府地方所在園軍及親軍衛壯勇內營步軍等則以其另擇身手根泒之致不問入籍與否移接久近一竝通融塡充云無籍或單式入籍之類自當見拔於捧單秩而每朔試射旣因特敎定式竝許赴試矣今番應試似無異同須有指一知委然後可以擧行何以爲之乎敢稟傳曰一體許赴事分付可也
정조 19년
李肇源以義禁府言啓曰時囚罪人李鼎運宋鍈等所供不成說照律放送事命下矣李鼎運宋鍈以不應爲事理重律各杖八十收贖奪告身三等放送何如傳曰允如有功議各減一等可也
정조 19년
李肇源以義禁府言啓曰李鼎運宋鍈各杖八十收贖奪告身三等照律草記批旨內如有功議各減一等可也事命下矣李鼎運九代祖淑琦佐理功臣宋鍈六代祖之渾寧國原從功臣云竝功減一等各杖七十收贖奪告身二等之意敢啓傳曰知道以公罪勘放可也
정조 19년
李肇源以義禁府言啓曰李鼎運宋鍈等功減一等杖七十收贖奪告身二等草記批旨內以公罪勘放事命下矣李鼎運宋鍈各杖七十以公罪收贖之意敢啓傳曰知道
정조 19년
李肇源以義禁府言啓曰時囚罪人趙鎭寬原情公事判付內勿使狀聞果不與聞云而一日掩滯一謫存拔不可以事勢與亞堂有所寬恕嚴加照勘後草記事命下矣取考律文則大明律詐僞條有曰凡待制及奏事詐不以實者杖一百徒三年大典通編推斷條有曰凡私罪杖一百以上之罪決杖告身盡行追奪雜令條有曰王府決杖者代以金贖大明律犯罪存留養親條有曰凡祖父母父母老疾應侍家無以次成丁者若犯徒流收贖存留養親矣趙鎭寬母年七十九無兄弟獨身云杖一百徒三年定配依法典收贖告身盡行追奪放送何如傳曰允如有功儀各減一等可也
정조 19년
李肇源以義禁府言啓曰趙鎭寬杖一百徒三年定配以母年七十九收贖告身盡行追奪照律草記批旨內如有功議各減一等事命下矣趙鎭寬五代祖潝靖社功臣永安尉異姓五寸親云功議各減一等杖八十徒二年定配以母年七十九收贖告身盡行追奪之意敢啓傳曰知道
정조 19년
李肇源以義禁府言啓曰忠淸道放未放回啓判下內依允啓下矣木川洪大默文義閔琇洪州文斗弘德山金復根等竝放送事分付道臣之意敢啓傳曰知道
정조 19년
李肇源以義禁府言啓曰全羅道放未放回啓判付內依允古群山徐命漸法聖趙𡹘海南徐宗翊古突山李潤慶全州金晉福申光赫順天李寅協竝放送事判下矣徐命漸趙𡹘徐宗翊李潤慶金晉福申光赫李寅協等竝卽放送事分付道臣之意敢啓傳曰知道
정조 19년
李肇源以義禁府言啓曰慶尙道放未放回啓判付內依允彦陽李義肅當此大霈姑先減等蔚山鄭必秀畿邑同罪先已見宥不可一爲一否亦爲放送事判下矣李義肅減等以徒三年改錄於徒流案鄭必秀放送事分付道臣之意敢啓傳曰知道
정조 19년
乙卯二月初七日辰時上詣春塘臺內禁衛春等試射入侍時行左承旨李晩秀行右承旨李益運右副承旨蔡弘遠同副承旨李肇源假注書吳泰曾記注官白慶楷金良倜原任直閣尹行恁檢校直閣南公轍以次侍立訖上具戎服乘輿出交泰門由延生門明光門靑陽門至春塘臺降輿陞座上曰原任直提學入侍賤臣承命出傳與摠戎使徐龍輔偕入進伏上曰兵判及一軍色郞廳入侍賤臣承命出與兵曹判書沈煥之一軍色郞廳洪樂游偕入進伏上曰整理所草記今日內盡爲修入上命書榻敎曰行首宣傳官令該曹口傳差出上曰禁軍別將柳孝源隨兵判爲試官洪樂游爲參試使之監試可也試官以下率應射人次次應射畢修單以入依例頒賞上曰馬班選書今當謄出一本使之校準新舊抄啓文臣竝各分賜卽速謄納之地可也上降座乘輿由靑陽門明光門延生門交泰門還內諸臣以次退出
정조 19년
乙卯二月初七日未時上御重熙堂右副承旨入侍時右副承旨蔡弘遠假注書柳遠鳴記注官白慶楷金良倜以次進伏訖上曰注書出去招入整理所書吏問華城武初試直赴草記俄已允下矣果卽行會與否知入可也賤臣承命出招問則以爲姑未行會矣賤臣還入進奏上曰斯速行會可也賤臣承命出傳上敎弘遠曰日前違牌何也弘遠曰初未聞洪仁浩之遞而且臣父在時任大臣故以此爲咨且矣上曰父爲時任大臣而其子之不行承旨誠萬萬過矣銓曹則雖難行公而承旨則有何拘礙耶命退承史以次退出
정조 19년
行都承旨趙尙鎭坐行左承旨李晩秀坐行右承旨李益運坐左副承旨任希存坐直右副承旨蔡弘遠坐直同副承旨李肇源病注書鄭文始病一員未差假注書柳遠鳴仕吳泰曾仕直事變假注書尹致永仕
정조 19년
傳于李益運曰右承旨入侍
정조 19년
任希存以漢城府言啓曰今年歲首朝官年八十老人抄啓時西部居前同知朴獻采資是嘉義而該府誤以嘉善報來更有此嘉義下批臣府之不能檢察極爲惶悚該部擧行亦甚駭然原別單改付標以入而當該部官令該府拿問處之何如傳曰允
정조 19년
任希存啓曰漢城府歲首朝官年八十老人別單及付標草記請罪部官而以拿問處之之意敢啓爲辭矣拿問事體何等嚴重則不以何如稟旨直以敢啓措辭揆以事面萬萬未安臣之矇然捧入不勝惶恐而當該堂上不可無警從重推考何如傳曰允
정조 19년
蔡弘遠以吏曹言啓曰因承政院啓辭守令應薦不薦人令該曹察推事允下矣判敦寧鄭好仁前大司憲具㢞水原留守趙心泰行副護軍申大謙元厚鎭行副司直蔡弘履李祖承徐龍輔金履禧姜彝正林道浩鄭東愼平山府使林鵬翰成川府使尹致性肅川府使李馨秀鐵山府使李敬魯俱以應薦而不薦竝依定式推考警責何如傳曰允
정조 19년
李晩秀以兵曹言啓曰因承政院啓辭邊將應薦不薦人令該曹察推事允下矣行司直鄭好仁大司憲具㢞行副司直蔡弘履趙尙鎭李祖承徐龍輔金履禧姜彝正同知林道浩水原留守趙心泰行副護軍元厚鎭成川府使尹致性吏曹參議朴宗甲敦寧都正李廷顯俱以應薦而不薦竝依定式推考警責何如傳曰允
정조 19년
李晩秀以兵曹言啓曰卽接大報壇守直官廳牒報則守直官王道默屢月風病實難供職云該廳所報如此改差何如傳曰允
정조 19년
乙卯二月初八日辰時上御重熙堂左副承旨入侍時左副承旨任希存假注書吳泰曾記注官白慶楷金良倜以次進伏訖上曰右副承旨入侍賤臣承命出傳右副承旨蔡弘遠追入進伏上曰洪檍雖已發配而年已篤老一日一站事果卽分付乎希存曰昨有口傳下敎卽爲分付矣上曰都承旨昨日何不仕進弘遠曰聞以本病積氣之非時發作昨果未能入來今雖仕進亦尙未瘳云矣上曰徐配修上疏承旨招致兩司書吏還給此後臺疏中亂賊等語不得書入之意嚴飭上敎希存曰今番園幸承旨當陪從其前將不得遞解以此知之上命書傳敎曰華城進饌習儀整理堂上一員下去爲之事自該所草記許施矣右相旣管摠理城役之任臨時同爲下去同視雖以進饌一事言之司饔院則例有都提擧進宴廳凡事大臣自可檢飭而整理所體貌莫重豈比於進宴廳乎大臣一人當爲句管詣華城府後擧行之事令城役摠理大臣兼察事分付整理內外使仍將此意使整理郞傳諭于右議政又命書傳敎曰春序向深春寒尙峭言念賑邑民情不敢晷刻遑寧列邑擧行之比歲前無不懈怠而無告之塡壑可以推之待今晦來初抽牲賑邑當別遣繡衣或備郞以考勤慢而若有一民之餓殍其所嚴懲何律不可令廟堂先將此意嚴飭畿甸及三南道臣俾各殫心察飭莫或干犯仍命退承史以次退出
정조 19년
乙卯二月初八日辰時上御重熙堂右承旨入侍時右承旨李益運假注書柳遠鳴記注官白慶楷金良倜以次進伏訖命讀公事書判付仍命退承史以次退出
정조 19년
行都承旨趙尙鎭坐行左承旨李晩秀坐行右承旨李益運坐直左副承旨任希存坐右副承旨蔡弘遠坐同副承旨李肇源坐直注書鄭文始病一員未差假注書柳遠鳴仕吳泰曾仕直事變假注書韓致重仕
정조 19년
藥房提調沈煥之行右承旨李益運啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 19년
李肇源以都摠府言啓曰今日入直內三廳武兼禁軍及軍兵等中日習射請出標信傳曰知道
정조 19년
李肇源啓曰大司憲李鼎揆牌招啓辭未下執義宋煥箕掌令李城輔持平李東宇洪樂敏在外掌令李心傳呈辭監察茶時之意敢啓傳曰知道
정조 19년
都摠管前望單子入之李敏輔落點
정조 19년
兵曹口傳政事以洪仁浩金履翼林道浩爲副摠管行副司直金熙朝單付
정조 19년
傳于李晩秀曰鼎席新拜後明日初行次對以常參兼行次對爲之該房知悉
정조 19년
傳于李晩秀曰去正月朔水原府內儒生應製詩二下一幼學嚴栽新印朱書百選一件二下二幼學鄭世豐別壯紙一卷筆三枝墨一笏賦二下生員李弘謙別壯紙一卷壯紙一卷筆三枝墨一笏詩三上幼學李師淳賦三上幼學鄭鈺各別壯紙一卷筆二枝墨一笏賦二中幼學閔昌億草三中幼學林勉喆幼學趙雲圭各壯紙一卷筆二枝墨一笏詩三下幼學趙衍相通德郞申大奎幼學洪始瀅進士尹㥠幼學金若水幼學嚴戴賦草次下幼學金鍾華幼學黃明漢各壯紙一卷詩草次上幼學洪天浩李基靖李思白李厚德兪仲煥嚴栽賦草次上生員崔之聖趙萬大幼學沈日魯各筆二枝墨一笏賜給
정조 19년
傳于李晩秀曰今二月朔水原府內儒生應製詩二下生員李弘謙賦二下幼學柳聖儀各食物米一石詩三中通德郞申大奎賦三中幼學李魯兢各食物米五斗詩草三下幼學李思白李基靖進士尹㥠幼學尹衍相李厚德賦草三下幼學尹珩各食物米三斗詩草次上幼學曺錫周兪仲煥任禹常李師淳賦草次上幼學柳宗澥閔膺圭生員崔之聖幼學林勉喆洪樂韺曺鴻振朴周陽各食物米二斗賜給
정조 19년
李肇源啓曰明日常參九卿當爲進參左右參贊及刑曹判書未差之代政官牌招開政差出待下批仍卽牌招何如傳曰前望單子入之待開門牌招察任
정조 19년
左參贊刑曹判書前望單子入之趙瑍李敬懋落點
정조 19년
李肇源啓曰明日常參六曹長官當爲進參而吏曹判書尹蓍東戶曹判書李時秀病不進竝待開門牌招何如傳曰允
정조 19년
以全羅監司李書九狀啓賑資各穀特許更劃事令廟堂稟旨分付事傳于任希存曰依狀請施行事回諭
정조 19년
任希存以兵曹言啓曰今此合五慶慶科大庭試武科初試來八月二十八日設行事自禮曹推擇啓下矣取考謄錄則癸亥年王世子冠禮慶科大庭試初試取五百人乙丑年大殿入耆社慶科庭試初試取五百人辛未年大王大妃殿上尊號慶科大庭試初試取一千人乙亥年大王大妃殿加上尊號毓祥宮加上諡號大殿中宮殿上尊號慶科大庭試初試取一千人矣今番則取幾人乎敢稟傳曰以一千人爲之可也
정조 19년
李晩秀以壯勇營都提調言啓曰傳曰臘月初六日以後至于春享展拜爲八次通計經宿爲十有二日隨駕軍兵之當寒勞役未有甚於近日如當慶禮之時例有慰說三軍之擧觀武才別試射於渠輩不若中旬之陞禁陞斗昨冬亦有飭敎而尙不爲之訓局軍兵中旬園幸還宮後一兩日卽爲設行其餘軍門中旬與別試射間從願當爲之令各該營都提擧採議軍情論理草記龍虎營所管令兵判草記事分付事命下矣依傳敎中旬與別試射間採議軍情則軍兵等皆以大比較爲願本營大比較卽與各營門中旬無異依其願園幸回鑾後以大比較卽爲擧行何如傳曰允
정조 19년
李肇源以兵曹壯勇營言啓曰今此園幸時華城城操夜操節次令兵曹及壯勇內外營磨鍊啓下事自整理所草記蒙允矣華城城操夜操程式臣煥之臣有大同爲磨鍊書入之意敢啓傳曰知道
정조 19년
吏曹判書尹蓍東疏曰伏以恭惟我殿下愛物之仁體下之德曲盡周編擧朝臣庶涵濡洪造無有不得其所者臣卽就其中一物而最焉者耳死而生之骨而肉之霜雪而威之雨露而滋之前後所蒙被皆天地之至仁大德也獨此非分之職卽是僨敗之地而嚴命與恩敎再三押降於新除之日終令臣喪株守而蹈覆轍章皇出膺蹲冒浹旬非但私心之所不安抑亦公議之所不容其於聖朝全保曲遂之澤將或有其始而無其終也臣久離朝籍猝當重任三四行政觸事憒憒登明選公固非敢望循資塡闕猶且不能每遇一窠艱窘難狀百回閱案屢擬屢改移東補西罅漏隨生心知不稱强爲苟充自顧尙多恧縮旁觀寧不駭笑銓衡政本而本亂如此使識者議之豈不爲之寒心乎且臣素虛善病年來益沈痼痰飮作祟感冒頻乘結而爲牽引亘而爲喘促咳嗽無節寒熱竝作眞元陷落而形觀盡脫脚跟痿弱而行步不利種種醜穢不一而足臣母今年八十有八歲委身床褥須人起居而反以臣病長時貽憂臣亦怵然危惕非不欲藥物調治亟獲全可而衰耗癃殘進寸退尺只此病狀萬無當官陳力之望庶幾天鑑亦已俯燭之矣備局有司之任是臣宿硏而適値諸僚有故臣獨擧行文簿旁午輒致稽滯金吾平市俱屬重務而特恩兼管惶感雖切病不事事悶懼罔措伏乞聖慈天地父母俯賜矜察將臣本兼諸任盡行鐫削仍令選府勿復檢擬以肅朝綱以安微分焉臣於前疏中趙學敏事有不敢不冒死更陳者學敏非尋常釁孼之類而臣徒按銓簿昧然擧擬追聞其事狀不覺心寒而骨驚陳章首實仰請勿施而未蒙允可天牌屢降一日之內不可再籲義分是懼冒沒復出而隄防之由臣壞了無復餘地臣於此雖萬被誅罰顧何以贖其罪乎伏願亟汰學敏禁都之任仍命有司嚴勘臣當政誤錯之罪以警具僚公私不勝大幸臣無任云云答曰省疏具悉趙學敏事卿何如是煩複乎筵敎雖有之卿等必未聞而然筵敎之外右相亦必詳知矣年前本事旣不登徹雖未知竝及兄弟而若或竝論尤豈成說乎事係人鬼關頭當略言之矣趙德常衛班樹立至於坐竄德常姑捨是德章事賊弟掖隷之供在疏廳帳外守幕者猶難知況其前擧行之德章乎何等至嚴重不敢道之事而無知沒覺之類敢以相反之說輕易容喙致此不得不略諭駭痛甚矣卿其勿辭行公
정조 19년
乙卯二月初九日辰時上御便殿左承旨入侍時行左承旨李晩秀假注書吳泰曾記注官白慶楷金良倜以次進伏訖上命書傳敎曰凡係往役全忽致愼向以此事飭責未久今番依舊犯科可謂難化假注書尹致永依前處分更爲勘罪加一等事分付該府又命書傳敎曰摠管中呈辭及受由人舟橋都廳兼帶都監中軍兼帶人竝許遞令該曹口傳差出待下批牌招察任上曰抄啓舊選文臣中前承旨金熙朝敍用仍令該曹口傳付軍職同參內閣考校之役出榻敎上曰都摠管前望單子入之待下批牌招察任出榻敎仍命退承史以次退出
정조 19년
乙卯二月初九日辰時上御重熙堂同副承旨入侍時同副承旨李肇源假注書柳遠鳴記注官白慶楷金良倜以次進伏訖上曰冊子書役盡書以來乎肇源曰書入于內閣矣上曰諸文臣所謄亦皆入來乎肇源曰未往內閣故姑未詳知矣上曰今番園幸時承旨之父能爲隨駕而筋力何如肇源曰筋力似難而第當問之矣上曰若未陪從則甚爲悵然筋力如可强必爲隨往好矣上曰諫長徐配修疏卽爲改納之意申飭疏本則出給可也命退承史以次退出
정조 19년
行都承旨趙尙鎭坐行左承旨李晩秀坐行右承旨李益運坐左副承旨任希存坐右副承旨蔡弘遠坐直同副承旨李肇源坐直注書鄭文始病一員未差假注書柳遠鳴仕吳泰曾仕直事變假注書韓致重仕
정조 19년
傳于李晩秀曰侍衛毛具
정조 19년
李肇源啓曰今日常參兩司當爲進參除在外未署經疏批未下外未肅拜呈告人員竝卽牌招何如傳曰允未署經臺諫一體牌招署前行公在外未肅拜人員許遞前望單子入之待下批亦爲牌招先入侍後謝恩
정조 19년
臺諫前望單子入之大司憲金尙集大司諫徐邁修獻納兪岳柱持平金熙華李晴落點
정조 19년
尹致永拿處代許暕爲事變假注書
정조 19년
許暕在外代韓致重爲事變假注書
정조 19년
兵曹口傳政事副司直單徐配修金持默爲舟師大將
정조 19년
傳于趙尙鎭曰明日卽咸興本宮別遣大臣行祭之日也齋明於祭夜仰冀心香之上格者何敢以道里之遠近有所一毫怠忽今夜當出齋於便殿以待過祀用齋等節一依親行酌獻禮例爲之事分付
정조 19년
傳于趙尙鎭曰十三日定陵八回周甲誕辰日別遣大臣攝行祭時亦當出齋而齋宿處所眞殿行禮時齋宿之處爲之前一日亦爲用齋事令該房知悉
정조 19년
傳于李晩秀曰去正月朔水原府內武士試射柳葉箭貫二中邊一中親軍衛閑良李熻貫一中邊二中親軍衛崔一光閑良鄭碩賢邢昌虎壯勇軍金宗祿邊三中守護軍崔以大壯勇軍車一江韓四枝今番初試時更試柳葉箭一巡如得二中直赴殿試如未得中勿施貫一中邊二中鄕武士出身徐仁喆筒介一部貫二中壯勇軍皮守庚弓一張貫一中邊一中折衝嚴思勖等九人各木一疋邊二中哨官出身申大健等二十二人各米二斗賜給
정조 19년
傳于李晩秀曰去正月朔水原府內武士試射時騎芻三中親軍衛閑良李殷常騎芻勸奬之時能得三中今番初試時更試一次如得二中直赴殿試如未得中勿施二中親軍衛閑良閔正爀木布一疋賜給
정조 19년
傳于李晩秀曰今二月朔水原府內武士試射時柳葉箭貫二中邊一中親軍衛閑良朴師級貫一中邊二中閑良李宜亨李朝漢今番初試時更試柳葉箭一巡如得二中直赴殿試如未得中勿施邊三中別軍官出身金晢臣親軍衛直赴尹行默各木一疋三升一疋貫一中邊一中別軍官出身趙得和等四人各木一疋邊二中敎鍊官嘉善崔致驥等十人各米二斗賜給
정조 19년
傳于李晩秀曰今二月朔水原府內武士試射時六兩一矢一百二十四步二矢一百三十四步三矢一百三十一步別軍官出身柳錫裕一矢一百十七步二矢一百二十步三矢一百二十六步親軍衛閑良金若采一矢一百二十七步二矢一百二十步三矢一百二十一步別軍官出身兪漢宗筒介一部今番初試時更試鐵箭三矢一百二十步俱入直赴殿試未越勿施一矢一百十三步二矢一百十九步三矢一百十九步別軍官出身金哲臣一矢一百十四步二矢一百二十一步三矢一百十四步親軍衛直赴金彝鍾一矢一百二十步二矢一百十三步三矢一百十步別軍官出身李萬實一矢一百十四步二矢一百十三步三矢一百十四步折衝崔海大各木一疋一矢一百八步二矢一百十七步三矢一百十六步親軍衛閑良李殷常一矢一百十二步二矢一百十四步三矢一百十五步閑良張福得一矢一百十三步二矢一百十步三矢一百十五步出身曺千澤一矢一百十步二矢一百十二步三矢一百十四步出身趙亨錫各米二斗一矢一百十三步二矢一百八步三矢一百十四步哨官出身申大健一矢一百十二步二矢一百八步三矢一百十步閑良李宜亨一矢一百五步二矢一百十步三矢一百十步閑良文載益一矢一百步二矢一百十四步三矢一百九步閑良金載弼一矢一百四步二矢一百二步三矢一百四步親軍衛閑良鄭學臣各箭竹三十箇賜給
정조 19년
傳于蔡弘遠曰政官牌招開政
정조 19년
以吏曹參議朴宗甲牌不進罷職傳旨傳于蔡弘遠曰只推
정조 19년
蔡弘遠以吏批言啓曰成均博士申溥呈狀內矣身素患痰癖之症挾感添劇時月之內萬無起動供職之望云身病旣如是則不可强令察任依例罷職何如傳曰允
정조 19년
有政吏批判書尹蓍東參判黃升源進參議朴宗甲牌不進右副承旨蔡弘遠進李秉鼎爲禮曹判書權裕爲左尹鄭好仁爲判義禁金履翼爲知義禁徐邁修爲同經筵徐有昌爲監役監役李田秀童蒙敎官金熙澤相換兼春秋單安經心江華留守單李在學
정조 19년
兵批判書沈煥之進參判柳誼參議金載翼病參知吳泰賢入直進同副承旨李肇源進丁範祖爲知事姜垣爲同知黃樟申光河李奭祚爲僉知金銑爲文兼沈鐮爲訓鍊副正柳啓源爲訓鍊判官尹心輝爲守門將副司直李得臣李鼎揆曺允大李太亨李日運洪樂敏李東宇竝單付
정조 19년
柳遠鳴拿處代姜浚欽爲假注書
정조 19년
吳泰曾拿處代趙台榮爲假注書
정조 19년
以柳遠鳴吳泰曾白慶楷金良倜等囚單子傳于李肇源曰付過放送
정조 19년
以同義禁金履翼肅拜單子傳于李肇源曰兼帶摠管之任許遞前望單子入之待下批牌招察任
정조 19년
蔡弘遠啓曰華城府進饌時致詞當爲製進藝文提學李秉鼎待明朝牌招何如傳曰允
정조 19년
獻納兪岳柱啓曰臣姿識魯莽言議巽軟淸朝耳目之任本不近似而自來情勢之外曾忝亞諫則今此納言之職揆以公格在所當遞請命遞斥臣職答曰依啓
정조 19년
李肇源以整理所堂上意啓曰今此園幸時禁衛營當爲留陣而該大將金持默纔已蒙點於舟師大將矣在前如此之時或有他大將兼察之例或有中軍代領之例今番則何以爲之乎敢稟傳曰然則禁將舟師大將之任許遞以御將爲舟師大將而通化門外則以前摠帥申大顯代領訓局一哨軍留住御將則舟橋往來外留宿本營時或巡察可也
정조 19년
兵曹口傳政事舟師大將單李漢豐
정조 19년
李晩秀以整理所堂上意啓曰園幸時一應諸事本所主管擧行而舟橋一事所係尤緊見今日候向暄行將始役矣雖令多付格軍排日使役須費近二十日功力可以竣事此蓋節目間事猶未消詳定規而然自始役以至捲撤俱有條理然後庶得事半功倍舟橋船三十六隻縱梁橫板各有分數及字標勿使互換事自今爲式各該營將所掌船隻各從其字標次第捲撤入庫而自第一船鋪板各各聚爲一塊第二第三船以下準此各於每船積置處書標以第幾船雖經年之後開庫入見自可瞭然至始役之日自第一船鋪板分載於各該船中鱗次運輸於信地而排船之後各自取其舟中所載縱者縱之橫者橫之揷椽結繩各自爲力則舟橋之役不日而成可除紛挐混雜之弊矣昨年庫積已失條理今番始役似難依此爲之自今年捲撤時始用此例俾無違越之意嚴飭舟橋司何如傳曰允
정조 19년
李肇源以整理所堂上意啓曰今此園幸時各站設布帳自三軍門分管擧行事草記蒙允矣其中沙斤川站距京稍遠運輸之際爲弊可悶華城所在布帳數旣有裕地亦便近令當站所管營門從便運來以用之意分付何如傳曰允
정조 19년
摠管前望單子入之李邦一落點
정조 19년
乙卯二月初十日辰時上御熙政堂常參兼行次對入侍時行都承旨趙尙鎭行左承旨李晩秀行右承旨李益運左副承旨任希存右副承旨蔡弘遠同副承旨李肇源假注書柳遠鳴吳泰曾記注官白慶楷金良倜檢校直閣南公轍檢校待敎徐有榘東班左議政兪彦鎬行左參贊趙瓊瑍漢城判尹申思運行大司憲金尙集吏曹參判黃昇源戶曹參判曺允亨修撰徐有聞副修撰金熙采吏曹正郞崔履亨監察廉隅人戶曹佐郞宋倫載禮曹佐郞金乃默西班領敦寧府事金履素行判中樞府事李秉模綾城尉具敏和西淸君煋行司直金知默行副司直李秉鼎刑曹判書李敬懋兵曹判書沈煥之工曹判書李家煥行副司直李漢豐徐龍輔鰲恩君李敬一兵曹正郞洪秉臣刑曹佐郞李承默工曹李得養以次侍立訖引儀唱彦鎬履素等入就位行四拜禮訖彦鎬等進前曰春已中矣寒尙峭矣聖體若何上曰一樣矣彦鎬等曰王大妃殿氣候何如上曰一樣矣彦鎬等曰惠慶宮氣候何如上曰一樣矣上曰無啓事常參官旣爲退矣次對爲之彦鎬曰近日別無廟務之留滯者亦未及與僚相相議只以目下事稟定矣此摠戎使兼察守禦使徐龍輔狀啓也以爲守摠兩營今春合操旣已停止巡點何以爲之事請令廟堂稟旨分付矣諸道巡點旣皆停止矣兩營巡點一體停止之意分付何如上曰依爲之出擧條彦鎬曰禮曹參議權裕不惟今番樹立之卓然素以文學操守見稱於世而立朝已久沈屈可惜特爲陞擢亞卿何如上曰依爲之出擧條彦鎬曰江華留守李在學除拜有日尙無動靜事甚未安申飭赴任何如上曰依爲之令政院卽爲牌招前守臣旣以親病乞由依施則其在孝理之政不可一任其遲滯赴任仍於一兩日內辭朝事分付可也出擧條彦鎬曰臣於向日登筵以民事下詢而未有所仰對矣大抵今年春事將殷民窮轉甚日前亦以賑事有下諭者矣遑急之狀中外惟均雖以市直言之貢米一包之價洽爲七兩七八錢禾菽稱是閭巷老人皆言前此罕有而畿邑三南尤甚邑其爲增價反甚於京市此無他都下富人射利之輩藏穀太過之致雖以每朔貢價差下者言之大等之受米幾乎萬石而如此之際亦無市直之少下此非射利藏穀之輩從中操蹤則旣出之穀將何所歸此而不禁則拖至三四之月間不知市直之更加幾兩論以常平之法不可一任其低昂亟令平市提調詳探民情博詢市瘼自官劃一定式而仍令京兆堂上申飭嚴禁之地似便矣上曰言固好矣出此擧條亦恐反致民情之駭惑穀價之自官劃定不但有難便之端前右相亦以卿下款所奏出擧條而不知其有效蓋物之不齊物之情也市井之徒惟利是逐若知京市之不售于利則安知不回泊之穀反有回棹乎今此所奏言非不好而書生之論近於迂闊適無掌簿之臣登筵者不得廣詢出與戶惠堂相議雖一人如有以爲不可置之可也上曰今日次對領相老且病不得入右揆前有筵奏不得入矣前日次對已有數條諭卿者卿果領會否人皆曰今日爲一初則振作淬礪惟在初政矣命哲命歷年命吉罔不在厥初則初果好矣向日筵諭政爲今日對症之劑而以今觀之似是落落難合此豈所以對揚之道乎其時大臣中有請以一番明諭而此不必一二日爲急故姑未爲之而大本旣正則餘事不足憂今日有何謨猷之可聞者朝參之處分爲示弦韋也宮筵之開諭爲定規撫也今日次對只出於自强之義而以咸興本宮攝行祭齋日凡係刑殺文書初不當入矣卿亦從今不必强覓無中之有也別無以此增立紀綱之道矣上曰大臣就座諸宰以次奏對可也敬懋曰園幸回鑾一兩日後本局中旬設行事已承傳敎矣本營財力素無可措之道在前中旬時輒必請得各道儲留木擧行而今則日子催迫雖卽區劃勢難及期輸米需用依近例姑先以本局所管沁都仙源庫封不動木容入取用追後請劃充補本木而還宮後一兩日內有難設行參量日子擧行何如上曰依爲之出擧條敬懋曰園幸時本局中軍率領一哨軍兵通化門外朝房留駐事自整理所草記批下隨駕則當以兼中軍擧行而手旗一節有所掣礙何以爲之乎上曰欲爲下敎日子尙遠姑未爲之矣今番則經宿爲多日不可只令中軍留駐前摠帥率訓局餘軍一哨通化門外朝房留駐晝察夜巡事已有下敎於整理所草記矣敬懋曰如是處分本局中軍當爲隨駕矣上曰依爲之出擧條上曰舟師大將何尙不出兵判卽爲擧行可也上曰驪州幸行及豐德幸行時留陣雖累日長駐路上乎似曾有因雨撤入之例訓將考出以奏可也上曰三司進前尙集曰臣俄於閤外忽伏承都憲除命自顧衰朽之質敢當言責之任而義分是懼顚倒趨膺齋日相値諫院不備合辭傳啓雖不得爲之臺廳笏記亦不能持入揆以臺體昏謬甚矣請命遞斥臣職上曰勿辭亦勿退待出擧條尙集曰今値齋日雖不得傳啓而請以所懷陳之上曰日前筵敎想卿不得聞矣姑止之上曰此不可一一曉諭伊時登筵諸臣轉相告戒俾勿更犯可也何待明諭而後知之乎雖以日前諫長疏言之字句之不稱停亦已多矣今日都憲雖未及出言亦可得知其意矣凡係懲討惟恐不峻者爲近俗痼弊此習一變然後世道可以靖予亦可以踐言矣向來一種窺覘憑藉之徒轉致十餘年風習近日擧措又將駸駸然襲一套矣今此一堂之人予亦不知果皆能心服也宮筵之諭不啻丁寧則鼎鐺尙有耳人孰不聞而雖如徐配修之至柔善者其所呈疏全襲舊套使之改之則詣臺避嫌臺體卽然而不此之爲隨退隨改豈有如許道理乎弘遠曰配修以疏代避而自政院亦爲退却矣上曰王言不可不信此後如有繼踵而冒陳者其中不罷軟者當用嚴法以爲懲礪之地矣上曰諫長今旣遞任自政院招致更加飭諭可也彦鎬曰大司憲金尙集入侍時不持笏記已極失體而避嫌措辭尤沒着落從重推考何如上曰依爲之出擧條上曰當該史官事過後拿處出榻敎仍命退諸臣以次退出
정조 19년
行都承旨趙尙鎭坐行左承旨李晩秀坐行右承旨李益運坐左副承旨任希存坐直右副承旨蔡弘遠坐同副承旨李肇源坐直注書鄭文始病一員未差假注書柳遠鳴仕吳泰曾仕直事變假注書韓致重仕
정조 19년
李肇源啓曰大司憲金尙集呈辭執義宋煥箕掌令李城輔持平李晴在外掌令李心傳傳旨未下持平金熙華方在削職中監察茶時之意敢啓傳曰知道
정조 19년
李肇源啓曰卽者禁府都事來言咸鏡道放未放當爲回啓而判義禁鄭好仁未肅拜次堂例不得擧行云判義禁鄭好仁卽爲牌招何如傳曰允
정조 19년
李肇源啓曰新除授持平金熙華方在削職中何以爲之敢稟傳曰給牒敍用
정조 19년
李肇源啓曰判義禁鄭好仁牌不進推考傳旨今方捧入而放未放回啓不可踰日如是違牌不卽擧行事甚未安更卽牌招何如傳曰允
정조 19년
傳于李肇源曰江華留守留待
정조 19년
傳于李肇源曰江華留守入侍
정조 19년
傳于蔡弘遠曰南陽地與本府鳩浦接界處運輸之際必多勞民該里操弓之類初試畢場後別爲捧單柳葉箭一巡試取貫二中以上修正榜目上送則當分等付殿試及初試矣八邑植木校吏軍人等亦令許赴於初試而規矩則依初試規矩試取其中連爲赴役者除初試依鳩浦民例爲之事卽令整理所兵曹知悉行會
정조 19년
傳于李肇源曰水原新邑設施時留守趙心泰子婿弟姪雖非築室許令應試於文武擧矣今番亦果依此爲之乎至於武科初試當有相避令副試官試取事卽令整理所及兵曹知悉行會該府
정조 19년
傳于李肇源曰橋梁雖自整理所給價其間名以隱溝處夥然今番則特爲拔例亦爲給價草記事分付
정조 19년
行大司憲金尙集啓曰臣於昨日倉卒承命神思茫昧笏記之未能持入府啓之不陳所懷事事顚錯大失臺體其衰鈍昏聵之狀庶蒙天鑑之俯燭而至於大僚之請推也臣又聽瑩全然不聞當避不避沁默而退晩始得聞愧汗浹背繼又得接問備擧條之啓下者避辭之尤沒着落一句語益著臣耄昏不審之失由前由後溺職大矣揆以廉義尙何可一刻仍冒於臺次乎請命遞斥臣職答曰依啓卿之前任四宰仍任
정조 19년
任希存以宣惠廳言啓曰尙衣院僉正洪善養本廳郞廳差下矣本廳事務極繁勢難兼察兩任所帶本職許遞口傳付軍職使之專意本廳之任何如傳曰允
정조 19년
兵曹口傳政事副司果單洪善養
정조 19년
以吏曹參議朴宗甲牌不進罷職傳旨傳于趙尙鎭曰只推
정조 19년
有政吏批判書尹蓍東牌不進參判黃昇遠進參議朴宗甲牌不進右副承旨蔡弘遠進啓曰判書尹蓍東參議朴宗甲竝牌招不進小臣獨政未安何以爲之敢稟傳曰仍爲之曺允大爲大司憲柳頤玄爲獻納鄭來百爲副修撰李命暹爲尙衣僉正江華留守單權右參贊金尙集仍任事承傳
정조 19년
兵批判書沈煥之參判柳誼參議金載翼病參知吳泰賢進同副承旨李肇源進副司直單兪岳柱
정조 19년
以十六日日次儒生殿講取稟傳于蔡弘遠曰進定於明日泮長詣泮宮講生受點別單書入上齋生則依近例應製而皆令待令於講所今番旣進定不必以各日食堂都聚修單以明日入門修啓事分付
정조 19년
以掌令李心傳司諫魚錫齡正言閔師宣沈鎜牌不進罷職傳旨傳于蔡弘遠曰只推
정조 19년
以尹致永囚單子傳于李肇源曰考律放送後草記
정조 19년
以李宗明囚單子傳于李肇源曰附過放送
정조 19년
以水原留守趙心泰狀啓本府武科初試時本府及廣州果川衿川等邑赴試擧子捧單數爻開錄事傳于李肇源曰此後凡係園幸文書謄報整理所事令該所行會畿伯及留守處
정조 19년
傳于李肇源曰明日出宮門路以協陽門爲之
정조 19년
李肇源以弘文館言啓曰本館上番姑陞入直事甚未安校理李升運副校理申大尹李羲甲旣有只推之命竝卽牌招推移入直新除授副修撰鄭來百一體牌招察任何如傳曰允
정조 19년
以校理李升運副校理李羲甲申大尹副修撰鄭來百牌不進罷職傳旨傳于蔡弘遠曰只推
정조 19년
任希存以賑恤廳言啓曰中部徐千壽契任掌崔二喆今月初十日本洞路傍得二歲遺棄女兒同里居良女朴召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 19년
李肇源以整理所堂上意啓曰園幸回鑾後隨駕軍兵犒饋連以乾物分給矣今亦依此擧行乎敢稟傳曰隨駕軍兵數少今年異於他年以米錢拔例磨鍊草記還營後自本所分給可也
정조 19년
李肇源以整理所堂上意啓曰今番華城府慈宮進饌日依癸巳年例養老宴當日設行於鎭南樓事旣承筵敎矣隨駕官中應參人員待隨駕單子啓下當自本所別單書入而本府朝官士庶耆老人等以境內居生人朝官年七十以上士庶年八十以上預爲抄出修成冊上送本所以爲入啓之地事分付本府宴禮時合行儀節令該曹照例磨鍊何如傳曰允儀節就考先朝癸巳年近例各年進宴翌日例宴謄錄及文獻備考寶鑑中廟朝實錄磨鍊以啓後分付該曹成出節目及儀注春秋館堂上卽令政院牌招考出可也
정조 19년
李肇源以整理所堂上意啓曰今此園幸時御營廳當爲留營而該大將李漢豐以舟師大將往來舟橋時留營軍兵不可無代領之人何以爲之乎敢稟傳曰前御將李邦一代領可也
정조 19년
李肇源以整理所堂上意啓曰今此華城府親臨養老宴時樂章文文任當爲撰出令政院稟旨牌招以爲製進之地何如傳曰右相撰進可也
정조 19년
李肇源以整理所堂上意啓曰本所草記批旨內然則禁將舟師大將之任許遞以御將爲舟師大將而通化門外則以前摠帥申大顯代領訓局一哨軍留駐事命下矣前摠戎使申大顯方在罷散中令政院稟旨擧行何如傳曰何必稟旨敍用可也
정조 19년
李肇源以整理所堂上意啓曰今番華城府慈宮進饌時擧行儀節取考各年進宴謄錄則有在外大臣處遣近侍敦召之例矣進饌與進宴有異陪從百官當爲進參而大臣體重何以爲之乎敢稟傳曰進饌果與進宴有異陪從亦與受點有異而大臣體重留都外雖耆老大臣先站參班事自本所知委政府樞府留都大臣稟旨一款亦爲草記待批下自政院擧行在外大臣處依舊例敦召可也
정조 19년
李肇源以整理所堂上意啓曰今此顯隆園幸行時何大臣留都乎敢稟傳曰金判府事留都可也
정조 19년
江華留守權敎書王若曰配京畀管轄之任地望俱尊明廷揀保釐之才廟議允屬煩卿一出敷予十行眷彼沁都雄府卽我海門巨防三路據鼎峙之形恃以晉陽保障群島列碁布之勢美哉魏國山河設外閣而奎璧煌煌寧忽藏修之責陪眞殿而風雲肅肅尤重警衛之方嗟近日久安而恬嬉恐或弛於備禦矧比歲荐饑而凋瘵誰能任其懷綏惟其居守之責不輕所以掄選之方尤愼惟卿好人心事長者風儀從下僚而驟躋八座之班予意有在遍外郡而迭按兩湖之臬乃績曰嘉博洽贍敏之詞華特其餘事也周通老練之器局將欲歷試焉玆授卿以江華府留守兼鎭撫使卿其祗服寵章懋恢丕績人是上將軍節制政須視緩急而便宜地維大關防要衝尤貴隨輕重而措置事務稍簡莫曰統禦使分治賙賑方張宜循前令尹區劃自餘裁稟厥有典常於戲衣袽永圖須盡甲津詰戎之策襟帶壯勢庶紓丙枕聽鼙之心往予欽哉得君重也故玆敎示想宜知悉知製敎金熙采製進
정조 19년
乙卯二月十一日卯時上御便殿右副承旨入侍時右副承旨蔡弘遠假注書柳遠鳴記注官曺亨壽金良倜以次進伏訖上曰兼春秋出去進宴儀軌藝文館所藏冊翰林考出送于整理所之意分付可也亨壽承命出傳還入進伏上曰明日摛文院齋宿時當遣史官入來之意言于大臣可也此與時任入侍有異矣弘遠曰臣父亦以爲明日則當入來云矣上曰漢書抄選中合傳處贊之存拔與否詳問于大臣以入可也仍命退承史以次退出
정조 19년
乙卯二月十一日辰時上御誠正閣同副承旨江華留守入侍時同副承旨李肇源假注書柳遠鳴記注官曺亨壽金良倜江華留守李在學以次進伏訖上曰兼春秋出去與藝文提學入侍可也亨壽承命出與藝文提學李秉鼎偕入進伏上敎在學曰除拜已久其間何不肅謝在學曰姑未單付故未卽肅謝矣上曰其能善爲之乎在學曰此任甚重地亦重地未知何以爲之誠罔措難往矣上曰日次殿講泮長生疎同成均指揮擧行書啓則以入門數書入可也上敎秉鼎曰景慕宮告由祭祭文卿須撰進初欲親撰矣使卿撰進者卿之曾前代撰文字無非合作故今亦使之撰進必須善撰可也不必今日內製進明日亦未晩矣秉鼎曰臣之文雖屢日構思不過止斯今旣入來當於今日製進矣上曰頃於宮享肄儀時見卿行步禮儀使之事似難行之矣秉鼎曰臣伊時適有病行步拜跪不能如意駿奔之際實難堪任故萬萬悚悶屢次送言于大臣幸得變通矣上曰俄者沁留罔措云云可謂失言若如此則江華留守其無差去之人乎仍命書傳敎曰奏語極涉寒心江華留守李在學罷職上曰江華留守之代使之卽爲議薦政官牌招開政下批待下批明日辭朝出榻敎命秉鼎先退仍命書傳敎曰明日齋宿時侍衛別雲劍以殿講時別雲劍仍用餘皆以入直擧行事分付命退承史以次退出
정조 19년
乙卯二月十一日午時上御便殿右副承旨入侍時右副承旨蔡弘遠假注書柳遠鳴記注官曺亨壽金良倜以次進伏訖上曰漢書合傳事詳問耶弘遠曰問於臣父則以爲不可刪改云矣上曰贊則或可拔之耶弘遠曰拔之甚可惜文章筆法多有可觀於贊云矣上曰華城養老宴致詞善爲撰成之意言于大臣可也弘遠曰臣父當先詣而下直與否未知何以爲之矣上曰以重其事之意下直出去可也命退承史以次退出
정조 19년
行都承旨趙尙鎭齋宿行左承旨李晩秀齋宿行右承旨李益運齋直左副承旨任希存齋宿右副承旨蔡弘遠齋直同副承旨李肇源齋宿注書鄭文始病一員未差假注書柳遠鳴齋宿吳泰曾齋直事變假注書韓致重仕
정조 19년
上詣摛文院入堂後內閣政院玉堂藥房口傳問安答曰知道
정조 19년
李肇源啓曰大司憲曺允大執義宋煥箕掌令李城輔持平李晴在外掌令李心傳呈辭持平金熙華未肅拜監察茶時之意敢啓傳曰知道
정조 19년
李益運啓曰卽者義禁府都事來言咸鏡道放未放回啓時囚罪人尹致永考律草記當爲擧行而判義禁鄭好仁未肅拜次堂例不得擧行何以爲之敢稟傳曰令次堂擧行
정조 19년
備忘記江華留守權下直長弓一張長箭一部賜給
정조 19년
傳于李益運曰右承旨爲軍士房
정조 19년
傳于李肇源曰領議政入侍事遣史官傳諭
정조 19년
李肇源啓曰領議政洪樂性依下敎來待矣傳曰入侍
정조 19년
李晩秀以整理所堂上意啓曰去正月二十一日惠慶宮詣景慕宮時望祭兼行告由矣今番園行時則何以爲之乎敢稟傳曰今十五日望祭當親行兼告事由祭文文任令政院卽爲牌招撰進依昨年正朝祭親行時例由日瞻門往來爵用單獻堂上執禮外皆依朔望差祭例百官陪享置之侍衛則入直外皆勿待令金虎門入直軍三十名爲挾輦軍軍兵則連爲勞苦況本營之設本意何如則宮園之行何敢言勞壯勇大將率京鄕軍二哨隨駕其餘禁軍留營留陣竝置之事分付可也
정조 19년
李晩秀以整理所堂上意啓曰掌樂院習樂當爲排日擧行而該院提調一員方帶臺職一員未差無以擧行云何以爲之乎敢稟傳曰臺職體重故相之言每思之不可以此許解本職且以尊年之意已欲敍仍前提調沈頤之敍用還差提擧及堂上使之着意肄習可也
정조 19년
李益運以整理所堂上意啓曰本所堂上沈頤之時無職名令該曹口傳付軍職何如傳曰允
정조 19년
兵曹口傳政事朴齊家爲五衛將文兼單吳泰曾
정조 19년
掌樂提調前望單子入之李秉鼎落點
정조 19년
以香室景慕宮望祭兼告由親祭受押單子傳于李晩秀曰親押
정조 19년
以兼春秋白慶楷拿處傳旨傳于李肇源曰分揀
정조 19년
李益運以整理所堂上意啓曰本所堂上徐龍輔以舟橋排設事明日出去矣所佩摠戎使密符何以爲之乎敢稟傳曰仍佩往來何可續續議稟此後言送該房往來因此思之摠帥亦有守廳兼帶矣旣尊其年且爲所重收敍仍任於本所則弊局一帥不足輕重靳或過乎前守禦使沈頤之特爲仍任牌招受符
정조 19년
李益運啓曰前守禦使沈頤之仍任事命下矣敎諭書所當更爲啓下傳授而此與新除授有異在前如此之時有前所授密符傳授之例今番則何以爲之敢稟傳曰前所授仍授
정조 19년
李晩秀以弘文館言啓曰本館上番姑陞入直事甚未安校理李升運副校理申大尹李羲甲副修撰鄭來百旣有只推之命竝卽牌招以爲推移入直之地何如傳曰允
정조 19년
李晩秀以禮曹言啓曰今此景慕宮望祭親行兼告事由時親臨省牲省器之節何以爲之乎敢稟傳曰當親行矣
정조 19년
任希存以賑恤廳言啓曰中部吳順德契任掌鄭五壯今月十一日本洞路傍得二歲遺棄男兒同里居良女吳召史欲爲收養南部鑄字洞契任掌金億金今月十一日本同路旁得二歲遺棄男兒同里居良女咸召史欲爲收養貧不自食皆願受料告于本部自各該部同日牒呈故依節目竝爲給料使之乳養之意敢啓傳曰知道
정조 19년
李益運以都摠府言啓曰今日入直內三廳武兼禁軍及軍兵等當爲中日習射而定陵遣大臣攝行酌獻禮齋戒相値不得爲之之意敢啓傳曰知道
정조 19년
李晩秀以整理所堂上意啓曰舟橋排設日時令日官推擇則今二月十三日午時爲吉云以此日時始役之意分付何如傳曰允
정조 19년
李晩秀以整理所堂上意啓曰先朝癸巳年進宴時廣州府尹楊州牧使高陽郡守因特敎入參矣今番華城府進饌時廣州府尹衿川縣監果川縣監當以差員待令矣使之進參何如傳曰允
정조 19년
李晩秀以整理所堂上意啓曰今此華城府進饌時大殿進止本所堂上中權差司饔提調進饌與進宴有異諸臣正二品以上進止錄事從二品以下進止書吏竝置之以本府員役擧行事分付何如傳曰允與進宴有異陪從百官則不過宣饌而已進止錄事書吏置之令本府書吏從便進止而入庭外賓以整理所員役內閣政院壯營兵曹結束色及本府書吏預爲分排可也
정조 19년
李晩秀以整理所堂上意啓曰本所草記批旨內隨駕軍兵數少今年異於他年以米錢拔例磨鍊草記還宮後自本所分給可也事命下矣隨駕各營軍兵犒饋每員人名以米二升錢二錢從厚磨鍊而待回鑾後自本所分給之意敢啓傳曰知道
정조 19년
李晩秀以整理所堂上意啓曰今此華城府進饌時大殿惠慶宮床排味數內外賓應參諸臣以下床排味數令本府擧行而容入物力自本所上下何如傳曰允
정조 19년
李晩秀以整理所堂上意啓曰進宴時紙花紙勸花花裙例自內資寺禮賓寺工曹進排而今此華城府進饌時所入自本所磨鍊擧行何如傳曰允
정조 19년
李晩秀以整理堂上意啓曰今此華城府進饌時處所壯南軒設行而補階排設等事令本府及排設房擧行何如傳曰允
정조 19년
李晩秀以整理所堂上意啓曰今此華城府養老宴時陪宴老人文蔭武曾經實職而時無職名人待別單啓下令該曹口傳付軍職何如傳曰允分付本府預爲後錄狀聞以爲付軍職之地而本府老人六十一歲人旣許參班隨駕大臣諸臣中七十八十人及六十一歲人亦爲參班事知委而群老將入贊儀唱爲群老興予當起迎群老四拜亦以鞠躬拜再至興平身贊笏竝依實錄及五禮儀所載儀節磨鍊以寓尊年敬老之意事本所該曹知悉可也
정조 19년
李晩秀以整理所堂上意啓曰今此華城府進饌時爵卓差備四員令吏曹隨駕官中差出何如傳曰各站進去本所郞廳中差出可也
정조 19년
李晩秀以整理所堂上意啓曰今此華城府進饌習儀時堂上一員下去爲之事草記蒙允矣內侍承史事當依例進去何以爲之乎敢稟傳曰不緊甚矣置之
정조 19년
李晩秀以整理所堂上意啓曰今此華城府進饌時呈才女伶各道選上竝爲置之以示省約之意事旣承筵敎矣女伶各差備以本府女伶從略分排而多有不足之數就內醫院惠民署醫女工曹尙方針婢中若干名推移下送事分付何如傳曰允
정조 19년
判義禁鄭好仁疏曰伏以五慶咸臻於新年三冊親上於殿宮聖孝彌光簡策罕覩歡忭之忱曷有其極仍伏念臣頂踵毛髮莫非造化百無肖似無他報效平日矢心唯在於奔走盡瘁大小公役未敢言病此實通朝之所共知也今於除旨之下固當祗肅之不暇第臣東行歸後鎭日呻痛又經毒感眞元暴陷頑痰塞胸㱡㱡垂盡頃刻難保連灌藥餌頃刻之慮雖已少勝氣乏痿薾最爲目下危篤之症欲起頭眩欲行股戰神識昏瞀作一籧篨于今兩朔于玆矣新年賓對一未趨參病裏惶隕如添一症今以赦典覆奏天牌再降實狀如右未免荐違臣罪至此生不如死議讞重務不可虛縻伏乞聖明俯垂矜諒亟遞金吾之任仍治臣瀆擾之罪以肅朝綱以幸公私千萬幸甚臣無任云云答曰省疏具悉卿其勿辭行公